Rietavo savivaldybė

Rietavo savivaldybė – administracinis-teritorinis vienetas vakarų Lietuvoje, Žemaitijos etnografiniame regione. Centras – Rietavas.

 Geografija 

Savivaldybės teritorija yra Žemaičių aukštumos vakarinėje dalyje. Miškai užima 51 proc., žemės ūkio naudmenos 37 proc., vandenys 1,53 proc. ploto. Svarbiausias miškų masyvas – Rietavo miškai. Vyrauja mišrieji miškai. Yra Aukštojo tyro pelkė. Per savivaldybę teka Minijos aukštupys, Jūra su intaku Aitra. Telkšo 6 ežerai. Pietine savivaldybės dalimi eina magistralė , geležinkelių nėra.Rietavo savivaldybė. Lietuva.lt (tikrinta 2006-01-14).

Dirvožemiai daugiausia priesmėlio arba lengvo priemolio pasotintieji ir puveningieji šlynžemiai, paprastieji ir glėjiškieji išplautžemiai, pasotintieji ir glėjiškieji balkšvažemiai; yra smėlžemių, palvažemių, durpžemių, salpžemių.

 Istorija 

Savivaldybė įkurta 1999 m. gruodžio 21 d. per savivaldybių reformą, atskiriant pietinę Plungės rajono savivaldybės dalį. Naujai savivaldybei atiteko šios kadastrinės vietovės: Daugėdai, Giliogiris, Labardžiai, Medingėnai, Pelaičiai, Rietavo miestas, Sauslaukis, Tverai.

2009 m. balandžio 30 d. savivaldybės tarybos nutarimu Nr. T1-147 įkurtos 39 seniūnaitijos.

|-
| 1999 m. || 586 || 10 600 || || 1 miestas (Rietavas)
|-
| 2001 m.  || 586 || 10 697 || 4 kaimo seniūnijos || 1 miestas, 1 miestelis (Tverai), 104 kaimai 
|-
| 2009 m.  || || || 5 seniūnijos ir 39 seniūnaitijos || 1 miestas, 1 miestelis, 108 kaimai Valstybės įmonė Registrų centras (tikrinta 2009-09-01).
|-
| 2011 m.  || || 8691 || 5 seniūnijos || 1 miestas, 1 miestelis, 103 kaimai 
|-
| 2016 m.  || || || 5 seniūnijos || 1 miestas, 1 miestelis, 108 kaimai Valstybės įmonė Registrų centras (tikrinta 2016-08-13).
|-
| 2020 m.  || || || 5 seniūnijos || 108 gyvenvietės, tarp jų – 1 miestas, 1 miestelis, 3 herbinės gyvenvietės RegistruCentras.lt (tikrinta 2020-07-31).
|-
| 2021 m.  || || 7381 || 5 seniūnijos || 1 miestas, 1 miestelis, 85 kaimai 
|}

 Gyventojai 

 Tautinė sudėtis 
2011 m. gyveno 8 691 žmonės:2011 m. surašymo duomenys 
 Lietuviai – 98,42% (8554);
 Rusai – 0,36% (31);
 Ukrainiečiai – 0,14% (12);
 Kiti – 1,08% (94).2001 m. gyveno 10 697 žmonės:2001 m. surašymo duomenys 
 Lietuviai – 99,01% (10592);
 Rusai – 0,45% (48);
 Ukrainiečiai – 0,08% (9);
 Kiti – 0,45% (48).

 Religinė sudėtis 
 Romos katalikai – 89,2 %
 evangelikai liuteronai – 0,4 %
 stačiatikiai – 0,3 %
 kiti – 0,2 %
 netikintys/nenurodė – 9,7 %

 Gyvenvietės 

Savivaldybės teritorijoje yra:
 1 miestas – Rietavas;
 1 miestelis – Tverai;
 104 kaimai.

Didžiausios gyvenvietės (2021 m.):
 Rietavas – 3234
 Tverai – 490
 Medingėnai – 311
 Daugėdai – 296
 Vatušiai – 291
 Pelaičiai – 282
 Labardžiai – 279
 Budrikiai – 139
 Žadvainai – 133
 Giliogiris – 132

 Administracija 
miniatiūra|left|Savivaldybės administracija, Laisvės a. 3

Savivaldybės atstovaujamoji valdžia – Rietavo savivaldybės taryba, vykdomoji valdžia – Rietavo savivaldybės administracija.

 Seniūnijos 

Savivaldybė apima 5 seniūnijas, jų plotas pateikiamas 2025 m. Adresų registro duomenimis, gyventojų skaičius – 2021 m. surašymo duomenimis.

|}

 Tarptautinė partnerystė 
  Mendenas, Vokietija
  Zarbekas, Vokietija
  Gulbenė, Latvija

 Švietimas ir ugdymas 

Rietavo savivaldybėje (2023 m. gegužės 31 d.) veikia šios mokyklos:
 Rietavo Lauryno Ivinskio gimnazija
 Tverų gimnazija
 Tverų gimnazijos Medingėnų skyrius 
 Rietavo Mykolo Kleopo Oginskio meno mokykla
 Rietavo lopšelis–darželis

 Šaltiniai 

 Literatūra 
 Rietavo savivaldybė. – Klaipėda: S. Jokužio leidykla-spaustuvė, 2004. – 32 p.: iliustr. – ISBN 9986-31-110-1
 Rietavo savivaldybės gyventojai ir būstai: Lietuvos Respublikos gyventojų ir būstų 2001 m. visuotinio surašymo rezultatai. – Vilnius: Statistikos departamentas, 2004. – 57 p. – ISBN 9955-588-28-4
 Rietavo savivaldybė 2000–2010 m. (rengė Vytautas Dičiūnas, Lidija Rėkašienė, Alfonsas Stabinis ir kt.). – Rietavas / Klaipėda: Druka, 2010. – 119 p.: iliustr. – ISBN 978-609-404-070-2

 Nuorodos 
 Savivaldybės tinklalapis